NASA مارستىكى كۈن تۇتۇلۇش ھادىسىسىنى سۈرەتكە تارتتى
IT ئائىلىسى تورى خەۋىرى، نۇر تورى تەرجىمىسى:تاراتقۇلارنىڭ خەۋىرىگە قارىغاندا، NASAنىڭ ئالىمى ئالېن مىر (Alain Mir) ئېلان قىلغان سۈرەتكە ئاساسلانغاندا، NASAنىڭ ئىرادە ناملىق مارس ماشىنىسى 4-ئاينىڭ 2-كۈنى مارستىكى كۈن تۇتۇلۇش ھادىسىسىنى سۈرەتكە تارتىۋالغان، بۇ ھەم ئىرادە ناملىق مارس ماشىنىسىنىڭ مارس يۈزىگە قونۇپ 397 مارس كۈنىدىن كىيىن تۇنجى قېتىم كۈن تۇتۇلۇش ھادىسىسىنى سۈرەتكە تارتىشى ھېسابلىنىدىكەن.مارستا كۆرۈلگەن كۈن تۇتۇلۇش ھادىسىسى تەبىئىي ھالدا يەر شارىدا كۆرۈلگەن ئاي شارىنىڭ قۇياشنى توسۇۋالغىنىغا ئوخشىمايدىكەن. بۇ قېتىمقى كۈن تۇتۇلۇشنى فوبوس (مارسنىڭ بىرىنچى ھەمراھى) كەلتۈرۈپ چىقارغان، فوبوس 26.8×22.4×18.4 كىلومېتىر چوڭلۇقتىكى تاش بولۇپ، شەكلى تەرتىپسىز، كۈن تۇتۇلۇشنىڭ قىياپىتى قارىماققا بىر يوچۇققا ئوخشايدىكەن.ياۋروپا ئالەم قاتنىشى ئىدارىسى تارتقان فوبۇسنىڭ سۈرىتىئىگىلىنىشىچە، بۇ سۈرەت تارتىلغان ئورۇن جېزېرو مېتېئورىت ئازگىلىغا جايلاشقان بولۇپ، «ئىرادە» ناملىق مارس ماشىنىسى بۇ يەردىن بىر قىسىم ئەۋرىشكىلەرنى ئېلىپ، «زېرەك» ناملىق مارس تىك ئۇچار ئايروپىلانىنى سىناق قىلغان.ئۇنىڭدىن باشقا، ئىرادە ناملىق مارس ماشىنىسى يېقىندا مارسنىڭ شالاڭ كاربون تۆت ئوكسىدلىق ئاتموسفېراسىنىڭ ئاۋازنىڭ مارستىكى تارقىلىش سۈرئىتىنىڭ ئاستىلاپ كېتىشىنى كەلتۈرۈپ چىقىرىدىغانلىقى، ئاۋاز يۈكسەكلىكىنىڭ ئاۋازنىڭ تارقىلىش سۈرئىتىگە يەنىمۇ تەسىر كۆرسىتىدىغانلىقىنى ئىسپاتلىغان.يەر شارىدا ئاۋاز ئادەتتە سېكۇنتىغا 340 مېتىرلىق سۈرئەت بىلەن تارقىلىدۇ. ئەمما مارستا تۆۋەن چاستوتىلىق ئاۋازنىڭ تارقىلىش سۈرئىتى تەخمىنەن سېكۇنتىغا 240 مېتىر، يۇقىرى چاستوتىلىق ئاۋازنىڭ تارقىلىش سۈرئىتى تەخمىنەن سېكۇنتىغا 246 مېتىردىن 257 مېتىرغىچە بولىدىكەن.